N'ouzon ket dres ar pezh en deus dedennet ac'hanon gant ar c'homic book mañ. Moarvat ar plac'h dindan ar glav war ar golo…   Un istor skiant-faltazi eo Echo. D'ur mare bennak emañ ur gevredigezh (a-gevret gant an arme amerikan) o aesa ur benveg nukleek nevez, gwiskamant gwarez hag arm war memes tro. Ur gwallzarvoud a c'hoarvez ha daou den a oa o pourmen dre aze a zo tizhet gant ar dilec'hiajoù. Julie a zo unan anezho, ur plac'h kollet un tamm, n'hall ket laoskel he gwaz da vont ha tizhet gant ur gwallzarvoud en deus lazhet he familh a-bezh, estreget he c'hoar troet sod. Farsus ar vuhez, neketa! Nec'het gant an tamm houarn a beg war he bruched e klask sikour, met ne gavo ket diouzhtu…  Un toullad tudennoù dedennus a zo en istor, hag ar goulennoù savet diwar-benn ar benveg nukleel a zo kevrinus.  Siwazh ez eo un tammig tristig an tresañ. N'eo ket fall, met alies e vez un tamm noazh ar c'hazennoù ha dre m'eo moullet e gwenn-ha-du eo start sachañ an evez a-wechoù.